

**ÅRSMELDING 2020**

**INNHOLDSFORTEGNELSE**

**Forord……………………………….. 2**

**Styret………………………………… 2**

**Innledning…………………………… 2**

**Medlemsbedrifter…………………… 3**

**Lærlinger……………………………. 3**

**Lærlingsamlinger……..……………..3**

**Oppfølging av læringer…………….. 4**

**Fagprøver…………………………… 4**

**Kadetter...…………………………… 4**

**Kurs for opplæringsansvarlige ......... 4**

**Samarbeidspartnere…………...…4 - 5**

**Økonomi……………………………... 6**

**Vedlegg:**

**Revisjonsberetning**

**Regnskap for 2020**

**Forord**

Opplæringskontoret for Maritime fag, Nordvest, ble stiftet 7. mars 1996, og er godkjent for fagene: matros, motormann, maritim elektriker, IKT, kokk og institusjonskokk. Opplæringskontorets geografiske dekningsområde er fylkene Trøndelag, Møre og Romsdal, og Vestland. Daglig leder for kontoret er Torunn Lied Giske. Sissel Giske er administrasjonskonsulent, Eva Marie Meberg og Lars Humlen er fagkonsulenter.

Opplæringskontorets besøksadresse er Kongensgate 15 i sentrum av Ålesund.

**Styret**

Styret i Opplæringskontoret for Maritime fag, Nordvest, har fra generalforsamling i 2020 hatt følgende sammensetning:

Hege Natland styreleder Kystverket Rederi

Kristin Kolgrov nestleder Havila Shipping AS

Marius Brandal styremedlem Intership Crew AS

Christer Larsen styremedlem Sølvtrans Rederi AS

Hilde Ryttvad Kleiven varamedlem Island Offshore AS

Frode Kjelkenes varamedlem Fjord 1

Det har i styreåret 2020 blitt avholdt 6 styremøter hvor i alt 42 saker ble behandlet.

**Innledning**

Kontorets hovedoppgave er formidling av lærlinger i maritimefag. Kontoret har også en svært viktig oppgave i markedsføringen av nordvest Norge som en av de største regionene for utdanning av sjøfolk til den norske handelsflåten. Som en del av markedsføringen reiser vi rundt på ungdomsskoler og videregående skoler. På skolene formidler vi kunnskap om den maritime næringen, samt informerer om hvilke utdanningstilbud som er aktuell for å kunne reise til sjøs. Opplæringskontoret for Maritime Fag Nordvest stiller med stand på flere av de yrkes- og utdanningsmesser som arrangeres fra Trøndelag til Sognefjorden.

Regionen har totalt seks videregående skoler som dekker fagområdene matros og motormann, og i 2020 begynte det 176 elever på VG2 Maritimefag i vår region. Og 18 elever startet på Vg 3 Maritim elektriker ved Borgund videregående skole. Dette ligger litt under det antallet elever opplæringskontoret normalt ønsker for dimensjonering av inntak til Vg 2 maritimefag i regionen. Det var i 2020 utfordrende å finne søkere spesielt til læreplasser i matrosfaget. Trenden blant våre søkere er for tiden at de har brønnbåt som første ønske og deretter offshore før de takker ja til ferge og fraktefartøy i kystseilas.

Flere elever på Vg 2 maritimefag sier de har planer om å ta «påbygg» med allmennfag i istedenfor læreplass. Og noen av elevene har valgt Vg 2 maritimefag med planer om å søke seg ut i fiskebåtnæringen som lærlinger i motormannfaget, og noen i matrosfaget. Sjøforsvaret tar også inn et betydelig antall lærlinger i matros, motormann og maritim elektrikerfagene.

**Medlemsbedrifter**

Opplæringskontoret fikk i 2020 tre nye medlemsbedrifter. To rederi gikk også ut av porteføljen: Lerow AS og Maritim Management AS

|  |  |  |
| --- | --- | --- |
| Golden Energy Offshore Crewing AS  | Havila Shipping ASA  | NTNU M/F Gunnerus  |
| Boa Offshore AS  | Island Offshore Management AS  | Remøy Shipping AS  |
| Bourbon Offshore Norway AS  | Kristiansund Taubåtservice AS  | Frøy Aquaresurs AS  |
| Egil Ulvan Rederi AS  | Bontveit Rederi AS  | Solstad Shipping AS |
| Aas Kystservice AS  | Kystverket Rederi  | Abyss Ship Management AS  |
| Fjord1 AS  | Sølvtrans Rederi AS  | Remøy Management AS  |
| Norled  | Olympic Crewing AS  | Volstad Maritime AS  |
| Møre Logistic AS  | Fosen Namsos Sjø AS  | Intership Crew AS  |
| Fisketransport AS | Grøntvedt Management AS  | Hydro Shipping AS |
| Frøy Rederi AS | Haltbakk Bunkers AS | NY- Sverre Farstad & Co AS |
| Kystbunker AS | Cruise service | NY – Stadt Sjøtransport AS |
| Rem Maritime Crew AS |  | NY – Boreal Sjø AS |

Pr. desember 2020 har OMF-Nordvest 35 medlemsbedrifter hvorav 28 av disse har aktive lærlinger i 2020.

På grunn av få elever på VG 2 maritimefag var det utfordrende å finne ledige søkere til rederiene.

**Årsmøte og medlemssamling for rederiene**

Det var planlagt årsmøte og medlemssamling 17. – 18. mars ved Storfjord Hotel, men dette ble avlyst på grunn av Covid-19. Medlemssamling ble utsatt på ubestemt tid, men årsmøte ble gjennomført 11. juni. Det møtte deltakere fra 9 medlemsrederi, til sammen 18 deltakere til stede på årsmøte. Styreleder, nestleder og daglig leder satt fysisk samlet i lokalene til Opplæringskontoret for Maritime Fag, mens resten av årsmøte deltok i Microsoft- teams. Gjennomføringen ble godkjent av årsmøtedeltakerne.

**Lærlinger**

Opplæringskontoret har i løpet av 2020 betjent 384 lærlinger i matros-, motormann-, elektrikerfaget- og kokkefaget.

Det ble skrevet 112 nye lærekontrakter i 2020, 61 i matrosfaget, 39 i motormannfaget, 10 i maritim elektrikerfaget og 2 i kokkefaget.

I perioden har 14 lærlinger hevet kontrakten, i tillegg er 3 lærekontrakter stanset midlertidig.

Opplæringskontoret har ved utgangen av 2020 totalt 304 aktive lærlinger, 172 matroser, 112 motormenn, 18 i elektrikerfaget og 2 i kokkefaget.

**Lærlingsamlinger**

Det ble holdt 3 lærlingsamlinger våren 2020 for 2.års-lærlinger i vår region. Det var 49 av de aktuelle 2.års-lærlingene som deltok. Dette var før Covid-19 brøt ut.

Tema var fagprøven og veien videre til sjøoffiser. Representanter fra Fagskolene og NTNU Ålesund forteller om sine skoler.

Høsten 2020 ble det holdt 4 digitale samlinger, og det var 64 av 1.års-lærlingene som deltok på disse samlingene. Tema her er helse, miljø og sikkerhet, samt lærlingens gjøremål i kontraktstiden.

De lærlingene som av en eller annen grunn ikke kan delta på samling blir telefonkontaktet og fulgt opp etter behov.

**Oppfølging av lærlingene**

Oppfølging av lærlingene gjennomføres i Weblærling systemet. Her ligger opplæringsplanene som inneholder både læreplaner for det enkelte fag og disse tilfredsstiller STCW kravene til de maritime fagene på støttenivå. Lærlinger som har gjennomført alle oppgavene og har opptjent tilstrekkelig fartstid i henhold til krav, kan søke ut ferdighetssertifikat i faget sitt når opplæringskontoret har registrert dem inn i Altinn som godkjent.

OMF nordvest har kun hatt et rederi som ikke kunne ta lærlinger i 2020 på grunn av pandemien. Dette er et lokalt rederi innen turistnæringen.

**Fagprøver**

For å sikre en så lik fagprøveavlegging som mulig, blir fagprøvene holdt på prøvestasjoner på land. Fagprøvene i motormannfaget ble holdt henholdsvis på Kristiansund videregående skole og på Norsk Maritimt Kompetansesenter (NMK), Borgundveien 340. Matrosfagprøvene ble holdt om bord i M/S «Hindholmen» ved kai i Ulsteinvik. Elektrikerfagprøvene ble holdt på prøvestasjon til Nelfo ved Opplæringskontoret for Elektrofag i Fremmerholen.

Det ble i 2020 avholdt 48 fagprøver for matroser, 29 fagprøver for motormenn, 1 matros lærling ønsket ikke å ta fagprøve i 2020. 8 fagprøver i elektrikerfaget. 1 fagprøver i kokkefaget, gjennomført ved Rauma vg. skole i Åndalsnes.

**Kadetter**

På vegne av våre medlemsrederi har OMF-Nordvest vært behjelpelig med oppfølging av 77kadetter i Webcadet i 2020, 46 dekkskadetter og 31 maskinkadetter.

Det var i 2020 noe færre studenter som var ferdig utdannet og derfor til tider utfordrende å finne ledige søkere til rederiene.

**Kurs for instruktør og assessor**

Opplæringskontoret holder egne kurs i opplæring og bedømming for instruktør og assessor. Kursene OMF-nordvest holder er gratis for OMF-nordvest sine medlemsrederi. Kurset går over to dager og avsluttes med en skriftlig prøve. De som består avsluttende prøve blir av OMF-nordvest rapportert til Sjøfartsdirektoratet via Altinn. Det ble i 2020 holdt 4 kurs med til sammen 16 deltakere. 2 annonserte kurs ble avlyst pga. for få påmeldte.

Tilbakemeldinger om kurset fra kursdeltakerne har vært gode.

For å være kurstilbyder av dette kurset er vi avhengige av godkjenning som Maritime Training Provider, sertifisert i henhold til DNVGL-ST 0029 og kursplan godkjent av Sjøfartsdirektoratet. OMF-nordvest er godkjent i henhold til kursplan 4. august 2014.

**Samarbeidspartnere og søkelys på rekruttering**

Opplæringskontoret for Maritime Fag har i 2020 samarbeidet tett med de 3 store maritime opplæringskontorene i landet, Maritimt Kompetansesenter Sørøst, Maritimt Opplæringskontor Sørvest, og Opplæringskontoret for Maritime Fag Nord. Sammen har vi utviklet Webcadet, etablert Maritim Utdanning AS og vi har utviklet Weblærling som er den elektroniske plattformen for lærlingenes læreplaner, og dokumentasjon av den praktiske opplæringen om bord. I 2020 startet vi prosessen med å finne felles navn og logo for de 4 kontorene, målet er å fremstå som et landsdekkende samarbeidsorgan, men vi beholder regionskontorene som selvstendige juridiske enheter. Arbeidet med navn og logo, samt en felles nettportal er planlagt ferdig til 25-års jubileet i 2021

Rekrutteringsmidler fra Stiftelsen Norsk Maritim Kompetanse gjør at opplæringskontoret kan gjennomføre flere rekrutteringstiltak. I 2020 har vi konsentrert oss om sosiale medier, men vi har også sett nytten av fysisk tilstedeværelse i klasserom og på utdanningsmesser på skolene. Vi har sammen med Fagskolen i Ålesund og Ålesund videregående laget en informasjonsfilm om det maritime utdanningstilbudet i Ålesund. 7. februar leide vi oss inn på skoleskipet Gann i Trondheim, der ca. 200 elever møtte til en innholdsrik dag om maritim utdanning og muligheter. OMF-nordvest, Charlottenlund videregående skole, Maritim fagskole i Trondheim og Frøy Vest gruppen var til stede om bord. 12. februar var Gann i Ålesund og vi inviterte med Ålesund videregående og Borgund videregående om bord. Fjor1, Kystverkets rederi og Sølvtrans hadde stand ombord slik at de fikk profilere sine tilbud. Ca. 250 ungdomsskoleelever besøkte arrangementet i tillegg til VG 1 og VG 2 elever fra de to videregående skolene. Videre deltok vi på fysiske messer på Hitra, Åfjord, Trondheim, Volda og i Måløy før Covid-19 brøt ut.

Samarbeidet med Maritimt Forum sentralt, NHO-Sjøfart og Norges Rederiforbund er styrket ved promotering av rekrutteringskampanjen Maritim Karriere. Maritim Karriere er en kampanje som blant annet går via sosiale medier som Instagram, FB og Snapchat.

**Økonomi**

Vedlagt i Årsmeldingen er revisors beretning, Resultatregnskap og balanse for 2020

Av basistilskuddet til kontoret ble ca. 67 % tilbakeført til rederiene i 2020.

Tilskudd for lærlinger ble tilbakeført rederiene i februar og september.

Driftsresultatet for 2020 viser et underskudd på kr 1 799 319,- medregnet renter.

EGH Regnskap AS har ført regnskapet og Dale Revisjon AS. Erik Dale har vært engasjert som revisor. Årsoppgjøret er avlagt under forutsetning av fortsatt drift.

Etter tilbakemeldinger som opplæringskontoret har fått for driftsåret 2021, er det tegnet nok intensjonsavtaler til at det økonomiske driftsgrunnlag for kontoret opprettholdes.

Ålesund, 17.03.2021

For styret i OMF, Nordvest

Hege Natland Kristin Kolgrov

Styreleder Nestleder

Marius Brandal Christer Larsen

Styremedlem Styremedlem

Hilde Ryttvad Kleiven Frode Kjelkenes

Varamedlem Varamedlem

Torunn Lied Giske

Daglig leder